Diari Oficial de la Generalitat Valenciana


Sumari del DOGV 9589, del 05-05-2023 (2023/3869)

Resolució de 27 de març de 2023, de l'òrgan ambiental municipal de Teulada, per la qual s'ordena la publicació de l'informe ambiental i territorial estratègic del Pla parcial del sector UZO-10 del Pla general d'ordenació urbana de Teulada.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9589

Data del DOGV
:   05-05-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/3869


Data del document
:   27-03-2023

Organisme emissor
:   Ajuntament de Teulada

Tipus de document
:   Resolució

Descriptors 

:   * pla d'urbanisme
    * administració local

Resolució de 27 de març de 2023, de l'òrgan ambiental municipal de Teulada, per la qual s'ordena la publicació de l'informe ambiental i territorial estratègic del Pla parcial del sector UZO-10 del Pla general d'ordenació urbana de Teulada. [2023/3869]  
Mitjançant Resolució núm. 929 de 27 de març de 2023, de l'òrgan ambiental municipal s'ha resolt:  
  
«Únic. Vist l'informe emés pel tècnic de medi ambient de data 20 de març de 2023 que reproduïm en la seua integritat:  
«A. Fonaments pels quals se sotmet el pla parcial a avaluació ambiental estratègica.  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic mitjançant el Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge de la Comunitat Valenciana (d'ara en avant TRLOTUP), en la qual s'estableix (art. 46), que seran objecte d'avaluació ambiental i territorial estratègica ordinària els plans i programes, així com les seues modificacions, que s'adopten o aproven per una administració pública i l'elaboració i l'aprovació de la qual estiga exigida per una disposició legal o reglamentària o per acord del Consell.  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que es preveu en la legislació d'avaluació ambiental.  
D'acord amb l'article 46.3 del TRLOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certitud en la determinació de l'existència d'efectes significatius sobre el medi ambient, prèvia consulta a les administracions públiques afectades a les quals es refereixen els articles 48.d i 51.1 del TRLOTUP.  
  
B. Document inicial estratègic.  
B.1. Documentació aportada.  
La documentació presentada, en data 07.08.2018, d'acord amb el que s'estableix en l'article 52 del TRLOTUP, consisteix en document d'avanç del Pla parcial del sector UZO-10 d'ús residencial del Pla general d'ordenació urbana del municipi de Teulada (Alacant) de data de redacció agost de 2017, i un document inicial estratègic. La documentació es presenta en format digital i en paper.  
B.2. Model territorial vigent.  
B.2.1. Informació territorial.  
Teulada és un municipi de la zona costanera del nord de la província d'Alacant, situat en els contraforts orientals del sistema Bètic, pertany a la comarca de la Marina Alta. Limita al nord amb els municipis de Dénia i Gata de Gorgos, a l'est amb Xàbia i el Poble Nou de Benitatxell, al sud-est amb la mar Mediterrània i a l'oest amb Benissa.  
El terme municipal de forma sensiblement rectangular i allargada, ocupa una superfície de 32,2 km² i dista 75 km de la capital provincial. En l'extrem nord la serra del Castellar estableix el límit municipal amb els termes de Gata de Gorgos i Dénia, i la resta del terme municipal es desplega sobre un territori fortament ondulat que aconsegueix, al sud, la costa mediterrània.  
Teulada compta amb una població, a data 1 de gener de 2018 (segons l'IVE) de 10.722 habitants.  
B.2.2. Planejament vigent.  
El planejament municipal vigent consisteix en un Pla general d'ordenació urbana aprovat per la Comissió Territorial d'Urbanisme el 21 de desembre de 2004 (BOP 21.01.2005 i 11.04.2005). El PGOU es va redactar, tramitar i aprovar d'acord amb la Llei 6/1994, de 15 de novembre, reguladora de l'activitat urbanística (LRAU). Aquest pla va ser avaluat ambientalment i el 24.11.2003 se'n va emetre la corresponent declaració d'impacte ambiental (DIA) (resolució positiva condicionada) expediente 374-2002-AIA, i resolució favorable el 09.07.2004.  
  
B.3. Descripció de la proposta del Pla parcial.  
Prèviament cal indicar que l'acrònim UZO és la clau que designa la classificació de sòl urbanitzable sense ordenació detallada.  
  
B.3.1. Antecedents.  
El Pla general delimita el denominat sector UZO-10 com un àmbit de sòl urbanitzable sense ordenació detallada, situat al sud del terme municipal, confrontant amb sòls urbans destinats a habitatge unifamiliar i amb el sòl no urbanitzable comú.  
L'ordenació estructural fixada pel Pla general estableix una superfície de 135.502,25 m², d'ús global residencial, índex d'edificabilitat bruta de 0,23 m²t/m²s i aprofitament tipus de 0,203 m²t/m²s. La zona d'ordenació assignada és la d'habitatge aïllat, i s'hi preveu la construcció de 98 habitatges.  
El sector té adscrita una superfície de 17.854,75 m² de parc públic de la xarxa primària, amb els criteris d'adscripció determinats en la modificació puntual núm. 21 del Pla general de Teulada; aquesta modificació es troba en fase de tramitació, i se n'ha emés informe ambiental i territorial estratègic per acord de la Comissió d'Avaluació Ambiental de 9 de febrer de 2016 i publicada en el DOGV de 28.06.2016 (expedient 36-2015-EAE).  
B.3.2. Àmbit.  
El sector UZO-10 està situat al sud del terme municipal de Teulada. La seua delimitació consta establida en el mateix Pla general i comprén una superfície 136.321 m² segons mesurament (135.502,25 m² segons el Pla general; variació superficial inferior a l'1 %).  
El sector està delimitat al nord: amb la xarxa viària coincident amb la via pecuària assagador de la Torre d'entre 2 a 10 m d'amplària legal, que el separa del sòl no urbanitzable comú general; i en un xicotet tram del barranc de la Borda, classificat com a sòl no urbanitzable d'especial protecció per rambles; al sud pel sòl urbà consolidat UBO, excepte en una xicoteta porció que limita amb la unitat d'execució de sòl urbà subjecte a actuacions integrades UBA-15, ja urbanitzada; a l'est amb el sòl urbanitzable en execució UZE-6, amb obres d'urbanització en execució; i a l'oest amb la xarxa viària coincident que el separa del sòl no urbanitzable comú general; i en un xicotet tram amb el sòl urbanitzable amb ordenació detallada UZI-3 «P-2 Benisol», ja urbanitzat. En aquests límits es troben els punts d'escomesa de tots els serveis urbans als quals s'ha de connectar el sector: proveïment d'aigua, sanejament, pluvials, mitjana tensió i telefonia.  
  
  
  
  
Terme municipal de Teulada. Localització del sòl urbanitzable UZO-10  
  
B.3.3. Objecte.  
El Pla parcial, respectant l'ordenació estructural definida pel Pla general, estableix l'ordenació detallada de l'àmbit: el sector UZO-10 de sòl urbanitzable d'ús residencial. La superfície del sector es fixa en 136.321 m², obeint la diferència a la realització d'un alçament topogràfic més precís. La xarxa viària s'adequa a la topografia del terreny, conformant illes sensiblement rectangulars i adaptant-se a la trama urbana existent en l'entorn. El Pla general preveu un nombre màxim d'habitatges de 98, la proposta del pla parcial és de 83.  
  
Quant a les reserves de sòl dotacional de la xarxa secundària, es preveuen 20.899 m² de xarxa viària, 10.903 m² de zona verda-jardí i 3.102 m² d'equipament. A més, es determina una superfície de xarxa viària estructural de 5.912 m² i una via pecuària de 3.576 m², corresponent als elements que articulen el sector amb la trama urbana.  
El sector es desenvolupa en un suau vessant abancalat, la topografia és molt representativa de l'orografia del municipi de suaus pujols abancalats amb cultius de secà, per la qual cosa el seu manteniment i l'adaptació del desenvolupament urbanístic a aquesta són condicionants que s'imposa el promotor per al disseny de l'ordenació detallada.  
L'ordenació que es proposa permet la creació de 83 parcel·les edificables per a ús d'habitatge unifamiliar, i una d'ús terciari al costat de la zona verda i a la xarxa primària. Es planteja la subdivisió del sector en tres unitats d'execució amb un doble objectiu:  
- Buscar la sostenibilitat de l'actuació.  
- Compassar el desenvolupament urbanístic i l'ocupació del sòl amb la demanda real. Es pretén la programació de la unitat d'execució UE-1 del sector en primer lloc, i el termini previst per al desenvolupament del programa d'aquesta UE és de 4 anys.  
  
  
Àmbit del Sector UZO-10  
  
  
  
Proposta d'ordenació detallada  
 Superfície en m² Nombre de parcel·les Zona verda adscrita  
UE-1 34.795,00 16 0,00  
UE-2 67.289,00 40 5161,65  
UE-3 34.237,00 27 12.693,10  
Total 136,321,00 83 17.854,75  
  
  
B.3.4. Descripció d'alternatives.  
Es plantegen 4 alternatives:  
Alternativa 0. Consisteix en la no execució del planejament. Aquesta opció significaria no atendre el planejament de rang superior (PGOU de Teulada) que ha previst el desenvolupament del sector. L'ajuntament tampoc obtindria la xarxa primària de zona verda de 17.854,75 m² situada en UZO-G i adscrita al sector UZO-10.  
  
Alternativa 1. Aquesta alternativa-1, planteja per tant el seu total ajust a l'ordenació estructural del Pla general i a la fitxa de planejament del sector, excepte en el següent:  
- La superfície del sector, es modifica després del mesurament més detallat d'aquest, sense afectar sòl classificat com no urbanitzable de cap mena. Aquesta variació obeeix exclusivament a la utilització d'una cartografia més detallada del contorn del sector, que no es varia, i suposa una variació de menys d'un 1 %.  
Respecte a l'ordenació secundària plantejada cal fer les següents consideracions:  
- L'ordenació detallada prevista, compleix, com no pot ser d'una altra manera, els estàndards que per a sectors d'ús residencial exigeix la LOTUP.  
- L'ús global del sector, residencial-bloc exempt-habitatge aïllat-AIS, establit en el pla general, es manté i ocupa el 96,72 % de l'edificabilitat total del sector. La parcel·la mínima prevista és de 1.000 m² com exigeix el Pla General.  
- La resta de l'edificabilitat lucrativa del sector es destina a ús terciari (3,28 %), i es concentra en una única parcel·la recolzada en la xarxa primària, al costat de la zona d'equipament públics i coincident amb la zona majors comunicacions del sector (entre les rotondes situades en la trobada de la xarxa primària assagador de la Torre amb els camins públics del Pas i dels Ollers). Amb això s'aconsegueix un doble objectiu: millorar l'accessibilitat de les zones terciàries, evitar trànsit de pas a l'interior del sector destinat a ús residencial. No s'ha considerat convenient la reserva d'una major parcel·la destinada a usos terciaris per la situació del sector, molt allunyada de les principals vies de comunicació. No obstant això, es preveu que en les parcel·les d'ús residencial confrontants amb la xarxa primària siguen compatibles determinats usos terciaris, en previsió de futures demandes.  
- El viari s'adapta al màxim a l'orografia del terreny i segueix les línies d'abancalament de les parcel·les que es pretenen mantindre i incorporar com a recurs paisatgístic.  
- La via pecuària assagador de la Torre, que coincideix amb la xarxa primària, s'incorpora al sector amb el mateix ample que en el sector en desenvolupament confrontant UZE-6 (6,00 m d'amplària), però al contrari del disseny d'aquest sector, se situa en la zona exterior de l'actuació, servint de límit entre el sector i el sòl no urbanitzable, de manera que amb la seua urbanització blana (paviment d'arena compactada i amb arbratge) produïsca una transició entre la zona urbanitzada i el sòl no urbanitzat. Al mateix temps que en aquesta posició no s'interromp mitjançant els accessos rodats a les parcel·les.  
- Es dona continuïtat a l'interior del sector al viari del sòl urbà confrontant.  
- Es manté el traçat del carrer Benimaclet previst en l'ordenació detallada del Pla general, tant en el sòl urbà, com en l'interior del sector.  
- La zona verda exigida se situa en una zona en la qual existeix una massa arbòria de pins, amb la finalitat de preservar els exemplars existents per una costat, i d'economitzar recursos per un altre. La zona d'equipament públic es col·loca també en un lloc amb bones comunicacions i on també existeix una massa arbòria important que d'aquesta manera es protegeix.  
  
La planificació prevista consisteix, per tant, únicament en el desenvolupament de l'ordenació detallada del sector UZO-10 definit en el Pla general, determinacions que segons la LOTUP es defineixen com a pertanyents a l'ordenació detallada del pla.  
No es modifica cap element de l'ordenació estructural del sector. Per tant, les determinacions objecte de la planificació no afecten ni la xarxa estructural del pla, ni la Infraestructura Verda de la Comunitat Valenciana, ni cap espai protegit.  
  
Alternativa 2. Aquesta alternativa-2, presenta un ajust total a l'ordenació estructural del Pla general i a la fitxa de planejament del sector, excepte en el següent:  
- La superfície del sector es modifica després del mesurament més detallat d'aquest, sense afectar sòl classificat com no urbanitzable de cap mena. Aquesta variació obeeix exclusivament a la utilització d'una cartografia més detallada del contorn del sector, que no es varia, i suposa una variació de menys d'un 1 %.  
- Respecte a l'ordenació secundària plantejada cal fer les consideracions següents:  
- L'ordenació detallada d'aquesta alternativa incompleix el que s'estableix en la fitxa de planejament del sector que impedeix la redelimitació d'unitats d'execució, però aquesta determinació, tal com s'estableix en l'article 35.1.h de la LOTUP és una determinació de l'ordenació detallada, de la qual es planteja la modificació, sense que això supose alteració de l'ordenació estructural del sector. I aquesta modificació es planteja per tal d'aconseguir com ja s'ha indicat anteriorment una millor sostenibilitat ambiental i econòmica de l'actuació.  
  
- A més de les mateixes detallades per a l'Alternativa-1.  
No es modifica cap element de l'ordenació estructural del sector. Per tant, les determinacions objecte de la planificació no afecten ni la xarxa estructural del pla, ni la Infraestructura Verda de la Comunitat Valenciana, ni cap espai protegit.  
  
Alternativa 3. Aquesta alternativa-3, presenta un ajust total a l'ordenació estructural del Pla general i a la fitxa de planejament del sector, excepte en el següent:  
- La superfície del sector es modifica després del mesurament més detallat d'aquest, sense afectar sòl classificat com no urbanitzable de cap mena. Aquesta variació obeeix exclusivament a la utilització d'una cartografia més detallada del contorn del sector, que no es varia, i suposa una variació de menys d'un 1 %.  
- Respecte a l'ordenació secundària plantejada cal fer les següents consideracions:  
- L'ordenació detallada d'aquesta alternativa incompleix el que s'estableix en la fitxa de planejament del sector que impedeix la redelimitació d'unitats d'execució, però aquesta determinació, tal com s'estableix en l'article 35.1.h de la LOTUP és una determinació de l'ordenació detallada, de la qual es planteja la modificació, sense que això supose alteració de l'ordenació estructural del sector. I aquesta modificació es planteja per tal d'aconseguir com ja s'ha indicat anteriorment una millor sostenibilitat ambiental i econòmica de l'actuació.  
  
- L'ordenació detallada d'aquesta alternativa modifica lleugerament el traçat del carrer Benimaclet, pels motius anteriorment exposats. Es redueix en un el nombre d'habitatges del sector respecte a les altres alternatives.  
No es modifica cap element de l'ordenació estructural del sector.  
  
  
B.3.5. Efectes previsibles sobre el medi ambient.  
En la documentació presentada s'indica que no existeixen problemes ambientals significatius relacionats amb el present pla, que només desenvolupa les determinacions urbanístiques del Pla general.  
  
C. Consultes realitzades  
Per part de l'Ajuntament de Teulada, d'acord amb l'article 51.1r de la LOTUP, la documentació aportada s'ha sotmés a consulta de les administracions públiques afectades:  
  
  
  
Data de consulta Data d'informe Administració pública consultada  
11.04.2019 03.06.2022 Conselleria d'Habitatge, Obres Públiques i Vertebració del Territori. Servei d'Infraestructura Verda i Paisatge  
11.04.2019 08.10.2020 Conselleria d'Habitatge, Obres Públiques i Vertebració del Territori. Servei d'Ordenació del Territori.  
11.04.2019 03.06.2019 Conselleria d'Agricultura, Medi Ambient, CC i DR.  
Servei d'Ordenació i Gestió Forestal.  
11.04.2019 07.11.2019 Conselleria d'Habitatge, Obres Públiques i Vertebració  
del territori. Servei de Planificació  
11.04.2019 04.02.2021 Conselleria d'Educació, Investigació, Cultura i  
Esport. Servei de Patrimoni Cultural.  
11.04.2019 28.10.2019 MAGRAMA. Confederació Hidrogràfica del Xúquer. CHJ  
11.04.2019 29.05.2019 Servei Territorial d'Urbanisme  
  
  
El contingut íntegre dels informes es pot consultar en la pàgina web de l'Ajuntament de Teulada.  
Durant la fase urbanística hauran de seguir-se els tràmits de l'article 61 i següents del TRLOTUP, haurà de fer-se consulta, en el seu cas, a les administracions públiques que no hagueren informat favorablement, i a les empreses subministradores d'aigua, energia elèctrica, gas, telefonia i telecomunicacions.  
  
D. Factors ambientals i afeccions legals  
Analitzada la documentació presentada, del contingut dels informes emesos i revisada la cartografia existent en el Sistema d'Informació Territorial de la Conselleria de Territori, s'observa l'existència d'una sèrie d'afeccions tant legals com ambientals de rellevància com són:  
  
D.1. Urbanisme. El Servei Territorial d'Urbanisme d'Alacant emet informe, en data 29 de maig de 2019, en què manifesta les següents consideracions:  
«Primera. L'òrgan ambiental i territorial en el present procediment és l'Ajuntament de Teulada, en tractar-se d'una modificació que afecta l'ordenació detallada del sòl urbanitzable en desenvolupament de planejament avaluat ambientalment, tal com determina l'article 48.c de la LOTUP.  
Segona. La modificació proposada afecta l'ordenació detallada, tal com determina l'article 35 de la LOTUP. Per tant, la competència per a l'aprovació definitiva correspon a l'Ajuntament, tal com estableix l'article 44.5 de la mateixa llei.  
Tercera. Respecte a la iniciativa per a la tramitació del pla parcial ha d'indicar-se que la legislació vigent atribueix aquesta potestat als particulars en l'àmbit del procediment de programació regulat en els articles 108 i següents de la LOTUP. En particular, l'article 111.3 estableix que, en absència d'ordenació detallada o quan aquesta o l'ordenació estructural pretenguen modificar-se, el programa d'actuació integrada s'acompanyarà d'un pla parcial. I l'article 121, en regular el desenvolupament d'una iniciativa particular de programa d'actuació integrada, estableix que si la iniciativa inclou un instrument de planejament, aquest es tramitarà conforme al que es preveu en els articles 50 i 51 de la mateixa llei.  
  
Per tant, la legislació vigent no empara la iniciativa dels particulars fora de l'àmbit del programa d'actuació integrada que pretenen desenvolupar, i és en aquests casos l'Ajuntament qui ha d'assumir la iniciativa de l'ordenació d'aqueixa part del seu terme municipal, tal com determina l'article 40 de la LOTUP.  
Quarta. Des del punt de vista de les competències d'aquest servei territorial es considera necessari indicar a l'Ajuntament les següents qüestions, per a la seua consideració en el pla parcial que es tramite:  
1. Haurà de contindre justificació suficient sobre el compliment dels estàndards dotacionals establits en l'article 36 i en l'annex IV de la LOTUP.  
2. Haurà de contindre justificació suficient sobre el compliment de les condicions de programació establides en el Pla general per al sector.»  
  
D.2. Paisatge. El Servei d'Infraestructura Verda i Paisatge emet informe, en data 3 de juny de 2022, en el qual indica:  
«L'actuació proposada té incidència en el paisatge, per la qual cosa requereix l'elaboració d'un instrument de paisatge en els termes establits en els punts 4 i 5 del present informe.  
Atés que l'actuació proposada afecta a la infraestructura verda, la coherència i funcionalitat de la mateixa haurà de ser informada per aquest servei.»  
  
D.3. Medi natural. La Secció Forestal de la demarcació d'Altea emet informe, en data 3 de juny de 2019, en matèria d'ordenació i gestió forestal:  
«S'informen negativament els documents presentats mentre no s'estudie de forma individualitzada el tractament que es pretén donar a la via pecuària en el mencionat pla parcial, se'n sol·licite la modificació del traçat, si és el cas, i se n'assegure l'estructura i el funcionament, tant des del punt de vista de la normativa de vies pecuàries com de la seua integració en el medi com a infraestructura verda.  
  
S'informen negativament els documents presentats mentre no s'hi estudien, de manera individualitzada, el tractament i les mesures que s'adoptaran (àrea tallafocs i tractament de la vegetació) per a la seguretat en la interfície urbanoforestal del mencionat pla parcial, sobre la base de l'article 32 del Pla d'acció territorial forestal de la Comunitat Valenciana, PATFOR.»  
  
D.4. Patrimoni cultural. Els serveis tècnics de la Direcció General de Cultura i Patrimoni emeten informe, en data 4 de febrer de 2021, en el qual es conclou el següent:  
S'informa favorablement els efectes patrimonials contemplats en l'art. 11 de la Llei 4/1998, d'11 de juny, del patrimoni cultural valencià projecte d'avanç del Pla parcial del sector UZO-10, d'ús residencial, de Teulada, sempre que es complisquen les mesures correctores de seguiment dels moviments de terres i sondejos previs a l'inici de les obres establides en la Memòria, així com les assenyalades per a la salvaguarda i documentació del patrimoni etnològic present en l'àmbit.  
  
  
D.5. Infraestructures. El Servei de Planificació de la Subdirecció de Mobilitat emet informe, amb data 7 de novembre de 2019, en el qual indica:  
Aquest Servei de Planificació emet informe favorable, referent a infraestructures públiques de transport de competència autonòmica i planificació viària, condicionat al fet que en el moment de desenvolupar-se el sector estiga en servei el viari estructural previst en el planejament, vial que voreja els sectors UZE-5, UZE-6 i UZO-9 i connecta amb la carretera CV-743, o s'habilite un accés viari estructural alternatiu amb les adequades condicions de funcionalitat i seguretat.  
  
D.6. Confederació Hidrogràfica del Xúquer (CHJ). La CHJ emet informe, amb data 28 d'octubre de 2019, en què indica el següent:  
«1. Afecció a domini públic hidràulic o a les seues zones de servitud i policia.  
1.1. Afecció a llits.  
D'acord amb la documentació presentada, l'actuació suposa l'ocupació de zona de policia del llit S/N que discorre al nord del sector UZO-10 (anomenat com a barranc de la Borda en la documentació aportada), respectant la zona de servitud per a ús públic a l'efecte dels fins previstos en l'article 7 del Reglament del domini públic hidràulic. A aquest respecte es recorda que:  
- Tal com s'estableix en els articles 2 i 6 del text refós de la Llei d'aigües, pertanyen al domini públic hidràulic els llits de corrents naturals, siguen continus o discontinus. Aquests llits es troben protegits per una faixa lateral de 5 metres d'amplària, que constitueix la zona de servitud, i per una faixa lateral de 100 metres d'amplària, que conforma la zona de policia.  
- L'esmentada zona de servitud s'ha de mantindre expedita per a ús públic (art. 7 del Reglament del domini públic hidràulic (RD 849/1986)), i queda supeditada l'execució de qualsevol activitat de les compreses en l'article 9 del Reglament del domini públic hidràulic (extracció d'àrids, modificacions substancials del relleu, construccions definitives o provisionals i, en definitiva, qualsevol ús o activitat que supose obstacle per al corrent o que puga ser causa de degradació o deterioració del domini públic hidràulic) i que es pretenga realitzar en zona de policia de llit públic, a l'obtenció de la prèvia autorització d'aquest organisme, conforme amb el que es disposa en aquest article. En tot cas, prèviament a l'inici dels treballs en zona de policia de llit públic s'haurà de comptar amb l'autorització d'aquest organisme.  
  
1.2. Sanejament i depuració:  
Respecte al sanejament i depuració, es recorda que l'EDAR municipal haurà de disposar de capacitat suficient per a assumir la càrrega i cabal punta de les aigües residuals generades en el sector.  
En tot cas, queda prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es compte amb la prèvia autorització administrativa (art. 100 del text refós de la Llei d'aigües).  
1.3. Aigües pluvials:  
D'acord amb el punt 7 de l'article 126 ter, Criteris de disseny i conservació per a obres de protecció, modificacions en els llits i obres de pas, del Reial decret 849/1986, d'11 d'abril, pel qual s'aprova el Reglament del domini públic hidràulic, les noves urbanitzacions, polígons industrials i desenvolupaments urbanístics en general, hauran d'introduir sistemes de drenatge sostenible, com ara superfícies i acabaments permeables, de manera que l'eventual increment del risc d'inundació es mitigue.  
En la documentació aportada s'indica que l'abocament de la xarxa de pluvials del sector es realitzarà al barranc de la Borda al nord de l'actuació. A aquest respecte, es recorda que prèviament a l'abocament d'aigües pluvials a domini públic hidràulic s'haurà de comptar amb l'autorització d'aquest organisme  
2. Viabilitat de l'activitat i incidència en el règim de corrents.  
2.1. Inundabilitat de l'àmbit d'actuació:  
L'àmbit del pla parcial no es troba estudiat en el Sistema Nacional de Cartografia de Zones Inundables (SNCZI) ni en la cartografia del PATRICOVA (Pla d'acció territorial de caràcter sectorial sobre prevenció del risc d'inundació de la Comunitat Valenciana).  
2.2. Afecció al règim de corrents:  
D'acord amb els resultats de l'apartat anterior, l'àmbit del sector UZO-10 en el seu extrem nord-est se situa parcialment en zona de policia del llit S/N (barranc de la Borda en documentació aportada), i mancant un estudi d'inundabilitat de detall, els terrenys de l'àmbit més pròxims al llit es troben a una distància aproximada de 20 metres i amb una diferència de cota superior a 10 metres respecte al seu llit, per la qual cosa s'estima que no es troben afectats per zona de flux preferent del citat llit i, per tant, no existirà afecció al règim de corrents.  
  
En tot cas, es recorda que d'acord amb el que es disposa en l'article 9 del Reglament del domini públic hidràulic rd 849/1986, en la zona de flux preferent dels llits no poden autoritzar-se activitats vulnerables enfront de les avingudes ni activitats que suposen una reducció significativa de la capacitat de desguàs de la mencionada zona de flux preferent.  
Així mateix, atenent el que es disposa en l'article 5.2 del text refós de la Llei d'aigües (RDL 1/2001), les obres que es realitzen en la zona de l'actuació no podran alterar el curs natural de les aigües en perjudici de l'interés públic ni de tercers, a més, segons el que s'estableix en l'article 47 de la mateixa llei, i tampoc podran agreujar ni impedir la servitud dels predis inferiors ni superiors.  
2.3. Viabilitat de l'activitat:  
Aquest organisme es pronunciarà sobre la viabilitat de l'activitat únicament dins de zona de policia de llit públic, sense perjudici de les competències d'altres administracions. Fora d'aquesta zona serà l'administració competent, bé siga la comunitat autònoma bé siga l'entitat local, qui haja de pronunciar-se sobre la conveniència de l'actuació.  
  
A l'efecte del paràgraf anterior, és necessària la justificació de la situació bàsica del sòl a la data d'entrada en vigor de la modificació de l'RDPH, distingint si els terrenys es troben en la situació de sòl rural o de sòl urbanitzat, segons es contempla en l'article 21 del Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana. En cas que l'ordenació proposada puga veure's afectada per la zona inundable per a l'avinguda de període de retorn de 500 anys del llit S/N, la viabilitat de l'actuació estarà determinada pel que es disposa en l'article 14 bis del Reglament del domini públic hidràulic (RD 638/2016, de 9 de desembre, pel qual es modifica el Reglament del domini públic hidràulic).  
  
3. Disponibilitat de recursos hídrics.  
El planejament urbanístic serà compatible amb el planejament hidrològic, en la mesura que es complisca el que s'estableix en el Pla hidrològic de la Demarcació Hidrogràfica del Xúquer.  
En la documentació presentada no s'estableix el volum de l'increment de demanda generat per l'actuació, per la qual cosa, a efectes de l'emissió de l'informe de l'article 25.4 del text refós de la Llei d'aigües, previ a l'aprovació de l'instrument de planejament que desenvolupe l'actuació proposada, haurà de justificar:  
- Justificació de la demanda d'aigua prevista per a l'actuació, expressada en m³/any.  
- Origen de l'aigua amb la qual es proveirà la demanda. A aquest respecte s'indicarà la procedència dels recursos amb els quals es proveirà l'actuació proposada (xarxa municipal, nous aprofitaments d'aigües subterrànies o superficials, aigües reutilitzades, aigües dessalinitzades, canvi d'ús de concessions existents...).  
- Acreditació del dret a l'ús de l'aigua. D'acord amb l'article 52 del text refós de la Llei d'aigües el dret a l'ús privatiu de les aigües s'adquireix per disposició legal (art. 54) o per concessió administrativa. A aquest respecte, s'indicarà la referència de l'expedient de concessió o les dades de la inscripció en el Registre d'Aigües que emparen el dret a l'ús privatiu de les aigües per a atendre l'increment de demanda que suposa l'actuació prevista, tot això amb la finalitat d'assegurar que l'actuació que es pretén realitzar és compatible amb les previsions dels plans hidrològics i a més no suposa afectació o menyscapte a altres usos existents legalment implantats.  
  
- Estudi de demandes: l'estudi de demandes haurà d'incloure una relació tan detallada com siga possible de tots els consums existents i demandes futures (nucli urbà, consolidació del sòl urbà, urbanitzacions o nuclis aïllats, polígons industrials, sectors de sòl urbanitzable amb ordenació detallada, sectors de sòl urbanitzable sense ordenació detallada, reg de zones verdes…) i establirà el balanç entre aquestes demandes i els recursos disponibles. En cas que els recursos necessaris siguen superiors al dret disponible s'haurà de tramitar una concessió administrativa que empare la totalitat de la demanda requerida.  
  
A aquest respecte, per a poder informar es requereix certificat del Consorci de Proveïment Domiciliari d'Aigua Potable Teulada - Poble Nou de Benitatxell que acredite que l'increment de demanda previst en el Pla parcial pot ser subministrat des de l'origen anterior, tot indicant el consum actual i els compromisos ja adquirits per futurs desenvolupaments. En cas que amb els recursos necessaris per al desenvolupament del pla parcial proposat se superen els drets disponibles, haurà de tramitar la modificació de les característiques de la concessió que disposa, que empare la totalitat de la demanda requerida, pels llits reglamentaris al servei corresponent de l'Àrea de Gestió del Domini públic Hidràulic.»  
  
D.7. Risc d'inundació. El Servei d'Ordenació del Territori emet informe, en data 8 d'octubre de 2020, concloent el següent:  
«Per tot el que s'ha exposat, es considera que l'àmbit del «Pla parcial sector UZO-10 del Pla general d'ordenació urbana de Teulada (Alacant)» es troba afectat per perillositat d'inundació i, segons el que es pretén, és necessari la tramitació de l'estudi d'inundabilitat realitzat per al pla general, en el tram contigu al sector, i altres indicacions del present informe, tot això segons les determinacions normatives del Pla d'acció territorial de caràcter sectorial sobre prevenció del risc d'inundació a la Comunitat Valenciana.»  
Realitzada l'anàlisi tècnica de la documentació presentada, del contingut dels informes rebuts i consultada la cartografia temàtica de la conselleria competent en matèria de medi ambient, es conclou que el pla parcial proposat afecta exclusivament el sòl urbanitzable, i estableix per a aquest les determinacions pròpies de l'ordenació detallada (OP) sense modificar les integrants de l'ordenació estructural (OE) del PGOU; no obstant això, de l'anàlisi realitzada, es conclou que l'establiment de l'OP haurà de realitzar-se ateses les indicacions realitzades des dels diferents informes sectorials rebuts.  
  
E. Relació amb altres plans i programes rellevants.  
E.1. Pla d'acció territorial de caràcter sectorial sobre prevenció del risc d'inundació en la Comunitat Valenciana (PATRICOVA).  
Aquest Pla d'acció territorial s'aprova per Decret 201/2015, de 29 d'octubre, del Consell, i és aplicable a l'instrument d'ordenació avaluat en aquest document. La problemàtica sobre la qual actua el PATRICOVA és el risc d'inundació a escala regional a la Comunitat Valenciana. Les disposicions contingudes en la normativa urbanística i en els altres documents del PATRICOVA són aplicables en tot el territori de la Comunitat Valenciana.  
E.2. Pla general d'ordenació urbana (PGOU).  
El planejament urbanístic vigent és el Pla general aprovat definitivament per la CTU d'Alacant el 21 de desembre de 2004; el present programa s'ajustarà a les determinacions d'aquest.  
  
F. Amplitud, nivell de detall i grau d'especificació de l'estudi ambiental i territorial estratègic (EATE).  
No existeixen afeccions ambientals significatives que puguen inviabilitzar l'actuació proposada, no obstant això, l'estudi ambiental i territorial estratègic a elaborar, haurà de respondre a les exigències dels diferents informes sectorials rebuts.  
Es proposa pla parcial per al desenvolupament de l'ordenació detallada del sector UZO-10 delimitat pel pla general, per a possibilitar la programació del sector.  
F.1. Diagnòstic de la situació actual.  
L'àmbit delimitat pel sector UZO-10 limita al nord: amb la xarxa viària coincident amb la via pecuària assagador de la Torre, que el separa del sòl no urbanitzable comú general; i en un xicotet tram del barranc de la Borda, classificat com a sòl no urbanitzable d'especial protecció per rambles; al sud pel sòl urbà consolidat UBO, excepte en una xicoteta porció que limita amb la unitat d'execució de sòl urbà subjecte a actuacions integrades UBA-15, ja urbanitzada; a l'est amb el sòl urbanitzable en execució UZE-6, amb obres d'urbanització en execució; i a l'oest amb la xarxa viària coincident que el separa del sòl no urbanitzable comú general; i en un xicotet tram amb el sòl urbanitzable amb ordenació detallada UZI-3 «P-2 Benisol», ja urbanitzat  
  
En l'àmbit s'alternen parcel·les fins i tot en explotació agrària amb altres el cultiu de les quals ha sigut abandonat, resultat de la dinàmica econòmica del municipi centrada fonamentalment en el sector turístic, i no tant en la capacitat intrínseca del sòl, que segons recull la cartografia temàtica de la Comunitat Valenciana presenta una capacitat d'ús de sòl moderada-classe C.  
L'àmbit del sector UZO-10 participa de les característiques naturals de la unitat ambiental que constitueix la vall agrícola de les Sorts, i que com es recull en el Decret 60/2006, de declaració de paisatge protegit «constitueix un espai productiu, des del punt de vista agrícola (reducte del paisatge agrari tradicional del municipi), que satisfà a més funcions ambientals i paisatgístiques de vital importància per al municipi de Teulada» i que «tant per la seua relació harmoniosa entre l'home i el medi natural com pels seus valors estètics o culturals ha de ser preservat d'aquells elements o actuacions que trenquen aquesta harmonia».  
  
F.2. Valoració de les alternatives plantejades en el document inicial estratègic.  
S'enuncien quatre alternatives, inclosa l'alternativa 0 i s'opta per la denominada Alternativa-3. L'alternativa proposada únicament es planteja el detall de l'àmbit del sector UZO-10, així com lleugeres modificacions de l'ordenació detallada vigent.  
De l'anàlisi de la proposta i del contingut dels informes emesos pot determinar-se que no existeixen efectes ambientals significatius encara que es deriven una sèrie de determinacions que hauran de ser tingudes en consideració en l'elaboració de la versió inicial del Pla parcial sector UZO-10 del PGOU de Teulada:  
1. S'haurà d'elaborar un estudi d'inundabilitat d'acord amb el que indica l'informe del Servei d'Ordenació del Territori de 8 d'octubre de 2020, i obtindre resolució a aquest; s'ha d'incorporar en la versió preliminar del Pla les modificacions relacionades en l'informe de 08.10.20, d'acord amb les determinacions que en l'estudi d'inundabilitat s'indiquen.  
2. S'haurà d'elaborar un estudi d'integració paisatgística, d'acord amb el que s'indica en l'informe del Servei d'Infraestructura Verda i Paisatge de 3 de juny de 2022, i obtindre informe a aquest.  
3. S'haurà d'estudiar de forma individualitzada el tractament que es pretén donar a la via pecuària existent i el tractament i les mesures que s'adoptaran per a la seguretat en la interfície urbanoforestal.  
4. S'hauran de tindre en compte les consideracions establides en els altres informes sectorials emesos en el tràmit de consulta.  
  
G. Tràmits següents a seguir en el procediment d'avaluació ambiental.  
Tenint en compte el present informe ambiental i territorial estratègic es continuarà el procediment a l'efecte de la tramitació urbanística de la documentació pels tràmits de l'article 61 i següents del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP).  
  
La citada documentació serà presentada en suport paper (2 còpies) degudament diligenciada pel promotor, i en suport digital amb els arxius no protegits.  
Per a l'elaboració dels documents de planejament urbanístic s'adoptarà com a base topogràfica les sèries CV05 i CV20, cartografia oficial de la Comunitat Valenciana proporcionada per l'Institut Cartogràfic Valencià (ICV). Sobre aquest tema es tindran en compte les determinacions establides pel Decret 65/2021, de 14 de maig, del Consell, de regulació de la Plataforma Urbanística Digital i de la presentació dels instruments de planificació urbanística i territorial.  
La informació geogràfica disponible de la Comunita t Valenciana així com els vincles i afeccions territorials a considerar en l'anàlisi territorial poden ser consultats en la pàgina web de la Conselleria d'Infraestructures, Territori i Medi Ambient i en el geoportal Poca@xox (www.terrasit.gva.es). En la interpretació i maneig d'aquesta informació es tindran en compte les metadades de cada capa amb especial atenció a l'escala original de creació d'aquesta.  
La informació cartogràfica generada pel pla parcial se subministrarà georeferenciada d'acord amb el sistema de referència ETRS89 (en projecció UTM referida al Fus 30N), de manera que puga solapar-se correctament a la cartografia publicada per aquesta Conselleria. Als efectes s'admetran els arxius vectorials tipus SIG SHP documentats, almenys, amb les següents metadades:  
• Data i procediment de creació.  
• Escala original de la cartografia aportada.  
• Autor o gestor de contacte.  
• Atributs (taula de dades alfanumèriques).  
Segons el que s'estableix en l'article 53-7é del TRLOTUP, el present informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el DOGV, no s'haguera procedit a l'aprovació del pla parcial en el termini màxim de quatre anys des de la seua publicació. En tals casos, la part promotora haurà d'iniciar novament el procediment d'avaluació ambiental i territorial estratègica simplificada del pla parcial.  
Per tot això,  
Es proposa a l'òrgan ambiental municipal (òrgan competent per a emetre els documents sobre l'abast de l'estudi ambiental i territorial estratègic a què es refereix l'article 53 del TRLOTUP) que adopte els següents acords:  
  
Primer. Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla parcial del sector UZO-10 del Pla general d'ordenació urbana de Teulada, inclòs en el document de programa d'actuació integrada del citat sector, proposat per la mercantil Urbanitzadora Sol Dorado, SL, per considerar, d'acord amb els criteris de l'annex VIII del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP) que el pla parcial no té efectes significatius sobre el medi ambient, i que ha de seguir el procediment a l'efecte de la tramitació urbanística de la documentació pels tràmits de l'article 61 i següents del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP), amb el compliment dels condicionants anteriorment descrits derivats de les consultes amb les administracions públiques afectades.  
  
  
Segon. Notificar el contingut de la present resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental de l'actuació. Advertir que davant de la present resolució, per no ser un acte de definitiva en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell.  
  
  
Quart. La resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el DOGV, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
De conformitat amb el que es disposa en el citat informe i vista la competència atorgada per les resolucions de l'Alcaldia-Presidència núm. 2102, de 27 de juliol de 2021, núm. 618, de 5 de març de 2021 i núm. 996, de 9 d'abril de 2021, per mitjà de la present, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla parcial del sector UZO-10 del Pla general d'ordenació urbana de Teulada, inclòs en el document de programa d'actuació integrada del citat sector, proposat per la mercantil Urbanizadora Sol Dorado, SL, per considerar, d'acord amb els criteris de l'annex VIII del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP) que el pla parcial no té efectes significatius sobre el medi ambient, i que ha de seguir el procediment a l'efecte de la tramitació urbanística de la documentació pels tràmits de l'article 61 i següents del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell (TRLOTUP), amb el compliment dels condicionants anteriorment descrits derivats de les consultes amb les administracions públiques afectades.  
  
  
Segon  
Notificar el contingut de la present resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental de l'actuació. Advertir que davant de la present resolució, per no ser un acte de definitiva en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Tercer  
Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell.  
  
Quart  
La resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el DOGV, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
Teulada, 31 de març de 2023.- L'alcalde: Vicente Raúl Llobell Signes.